Bjarne Grevsgard

Bjarne Grevsgard (1948–2017) var en norsk journalist, programleder og sjef i NRK. 

Grevsgard begynte i NRK i 1973 og arbeidet de første årene som reporter, programleder og produsent, blant annet i Ungdommens radioavis. Etter hvert fikk han mer administrative oppgaver og ble i 1987 leder for sentralredaksjonen i P1. Han var også sentral i planleggingen av P2 og var assisterende kanalsjef i kanalen fra starten og frem til han tok over som kanalsjef i 1995. I 1999 ble han leder for Radioarkivet og Platearkivet. Siden ble alle NRKs arkiver organisert sammen, og Grevsgard ble sjef for den samlede arkivvirksomheten i NRK. 

I perioden 2000 til 2003 var han medlem av Norsk språkråd, oppnevnt av NRK som nynorskrepresentant. Grevsgard var leder av Studentmållaget i Oslo våren 1972.

 Priser 
 Hirschfeldtprisen 1984 for telefonprogrammet Hei.
 Folkeopplysningsprisen 1996 for kulturkanalen P2s redaksjonelle profil.

Referanser

Kategori:Norske radioprogramledere
Kategori:Norske journalister
Kategori:Nynorskforkjempere
Kategori:NRK-journalister
Kategori:Programledere for NRK Radio
Kategori:Personer fra Hol kommune